Dovada că ți-ai depășit situația,
este că situația nu te depășește.
Salutări în numele lui Isus și bun venit la o altă ediție
a progamului,,Credința este Naturală" God's Heart TV.
Astăzi, vreau să abordez o problemă de care mulți m-au întrebat,
de multe ori de-a lungul anilor.
Cam așa sună-
ca creștin, de ce persistă problemele în ciuda rugăciunilor ?
Am făcut tot ce a ținut de mine.
Mă duc la biserică, mă rog și postesc.
S-au rugat pentru mine pentru eliberare.
Citesc biblia, proclam promisiunile din Scriptură;
mă străduiesc să fiu pe placul lui Dumnezeu.
De ce nu pot depăși această problemă?
Așa cum am fost creați să fim unici,
la fel, fiecare situație cu care ne confruntăm este unică.
Nu există un singur mesaj care să poată aborda fiecare situație,
dar răspunsul, desigur, se află în Cuvântul lui Dumnezeu.
Astăzi, vreau să împărtășesc cu tine un lucru foarte valoros
și un adevăr important care cred că te va ajuta.
Ca creștin, depășindu-ți situația...
când spun „situație” - poate fi vorba de situația financiară,
de sănătate, căsnicie, familie, afacere, carieră.
Ca creștin, depășirea situației tale
nu înseamnă neapărat că situația se va schimba.
Nu! Dovada că ți-ai depășit situația,
este că situația ta nu te depășește.
Repet-
dovada că ți-ai depășit situația,
este că situația ta nu te-a depășit,
nu te-a îndepărtat de Dumnezeu,
nu te-a făcut să cazi în păcat.
Pentru noi de multe ori, depășirea situației
înseamnă schimbare în circumstanțe.
De exemplu, credem că am depășit greutățile,
atunci când vedem schimbare în situația noastră financiară,
sau când este vorba de boală, suferință
și vedem vindecare.
Nu uita- noi umblăm prin credință, nu prin vedere.
Deci, dovada biruinței este mai întâi în duh,
nu în ceea se vede.
Dumnezeu este Duh și adevărata ta valoare se află în duhul tău.
Deci, dovada biriunței este în duh, nu în fire.
Nu spun că Dumnezeu nu poate interveni în mod suveran,
sau supranatural ca să schimbe situația,
Desigur, EL poate – nu este nimic imposibil pentru Dumnezeu.
Vreau să subliniez faptul că prin starea ta actuală,
nu-ți poți măsura viața spirituală.
A depăși greutățile nu înseamnă a te îmbogăți.
Înseamnă să nu fi dominat de această dificultate.
Da, s-ar putea să am greutăți și da, îl caut pe Dumnezeu,
caut intervenția divină.
Dar oricât de grea ar fi, oricât de mult ar dura această problemă,
nu mă va induce în eroare să caut alternative în afara lui Hristos.
Oricât de dificilă ar fi această problemă,
nu mă va înșela să mă abat de la căile lui Dumnezeu.
Oricât de mare ar fi durerea,
nu va distruge bucuria din inima mea,
nici nu va opri rugăciunea în duhul meu.
Așa poți fi biruitor!
Când binecuvântarea vine la vremea lui Dumnezeu,
conform planului său,
așa cum greutățile nu te domină,
nici binecuvântarea nu te va domina, ci Dumnezeu.
Deci, ca creștini, nu suntem imuni la necazuri.
Nu – în această lume, vor fi probleme,
dar nu suntem dominați de acestea.
Nu suntem scutiți de provocări.
Vor fi provocări -
provocări persistente care uneori durează mult,
dar nu trebuie să fim conduși de acestea.
Vreau să vă reamintesc de acea întâmplare faimoasă
din Marcu 4:37-40 –
când Isus Hristos a calmat furtuna.
Vreau să observați,
că Isus Hristos a fost calm în mijlocul furtunii
înainte ca să poată liniști furtuna.
Furtuna năvălea în jurul lui, dar nu în el.
Frica nu L-a cuprins.
Îngrijorarea nu L-a copleșit.
Anxietatea nu L-a doborât.
Nu! El a stăpânit furtuna și furtuna nu L-a putut stăpâni pe El!
Dar, pe de altă parte, uitați-vă la reacția ucenicilor.
Uitați-vă la răspunsul lor.
L-au trezit pe Isus și i-au spus:
,,Învățătorule, nu-ți pasă că pierim?''
Nu-ți pasă că ne vom îneca? Nu-ți pasă că vom muri?
Așa reacționăm când situația ne depășește
și începem să-l vedem pe Dumnezeu într-o lumină prroastă.
„Doamne, nu-ți pasă că sunt bolnav? Nu-ți pasă că mă doare?
Nu-ți pasă că afacerea mea este pe cale să intre în faliment?
Nu-ți pasă cum mă tratează pe nedrept la locul meu de muncă?
Nu-ți pasă?
De ce permite Dumnezeu să mi se întâmple asta?
Punem la îndoială bunătatea lui Dumnezeu și capacitatea Lui.
Chiar dacă ne apropiem de Dumnezeu,
alergăm la casa lui Dumnezeu;
ne rugăm conduși de panică și nu de credință.
Vreau să împărtășesc cu voi secretul biruinței:
nu totul este despre tine.
Nu este vorba despre cum te simți,
cum te descurci, cum ești tratat.
Nu! Personajul central din povestea ta este Dumnezeu,
căci ai fost creat pentru slava Lui.
Așadar, nu te mai concentra asupra ta, ci asupra lui Dumnezeu.
În loc să întrebi: „De ce permite Dumnezeu să mi se întâmple asta?” –
schimbă focalizarea.
De ce îngăduie DUMNEZEU să mi se întâmple asta?
Pentru că dacă Dumnezeu îngăduie – este spre binele meu.
Poate că este o lecție pe care vrea să o înveți,
care îți va fi de folos în viitor
pentru responsabilitățile pe care le-a pregătit pentru tine.
Poate că El te smerește sub mâna Sa puternică,
te modelează ca să devii aur.
Poate că El îți zidește caracterul
pentru măreția care te așteaptă.
Privește la Isus!
În ce măsura problema ta te induce în eroare,
te face să te îngrijorezi, să te temi, să te descurajezi, să cauți alternative,
este măsura în care pui altceva mai presus de Dumnezeu în inima ta,
de obicei pe tine însuți.
Deci, popor al lui Dumnezeu, în concluzie –
să privim la Isus, căci El este Lumina lumii.
Astăzi, suntem aproape de un far - un far frumos.
Ne dăm seama de importanța unui far în întuneric,
nu când cerul este senin și soarele strălucește.
Nu – în întuneric știi cât de important,
cât de salvator este un far.
În momentele întunecate ale vieții tale
vei recunoaște, vei aprecia și vei prețui lumina – Isus Hristos.
Isus este Lumina lumii.
El îți va lumina cărările și va elimina frica.
El îți va da puterea de a birui,
pacea de a persevera,
harul de a continua în ciuda situației.
Oricare ar fi situația ta, să știi asta -
dacă aceasta îți stârnește viața spirituală-ești biruitor.
Acum, haideți să ne rugăm împreună.
Isus Hristos era în barcă în mijlocul furtunii
și a declarat liniște!
Chiar acum, indiferent de furtuna care te înconjoară,
orice furtună se năvălește în jurul tău -
Declar liniște în numele puternic al lui Isus Hristos!
Să fie liniște în căsnicia ta!
Să fie liniște în familia ta!
Să fie liniște în afacerea ta,
în situația ta financiară, în cariera ta!
Să fie liniște în sănătatea ta!
Liniște, în numele puternic al lui Isus Hristos!
Oricare inimă tulburată,
să primească liniștea lui Hristos!
Primește liniștea lui Hristos chiar acum!
Isus Hristos este Lumina lumii!
Orice reprezintă întunericul în viața ta,
să fie lumină chiar acum!
Să fie lumină chiar acum!
Să fie lumină!
Boala aceea este întuneric.
Acel eșec este întuneric.
Acea limitare în progres este întuneric.
Acel coșmar este întuneric.
Îți poruncesc să ieși din întuneric!
Ieși din întuneric chiar acum!
Să fie lumină!
În numele puternic al lui Isus.
Amin. Amin. Amin.
Mulțumesc, Isuse Hristoase!
Mulțumesc, telespectatori.
Dumnezeu să vă binecuvânteze pentru că v-ați alăturat nouă.
Vă rugăm să împărtășiți cu noi lecțiile, pe care le-ați învățat
din mesajul de astăzi, în comentariile de mai jos.
Nu uitați-căutați inima lui Dumnezeu pentru a vedea viața în mod clar,
în numele lui Isus.